CELEX: 52007PC0338
Language: ro
Date: 2007-06-19
Title: Propunere de regulament al Consiliului de modificare a Regulamentului (CE) nr. 234/2004 de impunere a unor măsuri restrictive împotriva Liberiei

COMISIA COMUNITĂŢILOR EUROPENE

                                                Bruxelles, 19.6.2007
                                                COM(2007) 338 final

                                    Propunere de

                        REGULAMENT AL CONSILIULUI

     de modificare a Regulamentului (CE) nr. 234/2004 de impunere a unor măsuri
                            restrictive împotriva Liberiei

                               (prezentată de Comisie)

RO                                                                                RO
 ---pagebreak---                                      EXPUNERE DE MOTIVE

     (1)   Regulamentul (CE) nr. 234/2004 privind Liberia interzice furnizarea anumitor servicii
           în domeniul armelor şi materialului militar şi importul de diamante brute, în
           conformitate cu Poziţiile Comune 2006/31/PESC şi 2006/518/PESC şi cu Rezoluţia
           1521 (2003) a Consiliului de Securitate al Organizaţiei Naţiunilor Unite şi rezoluţiile
           ulterioare corespunzătoare, de reînnoire şi modificare a măsurilor restrictive împotriva
           Liberiei.

     (2)   Prin Rezoluţia 1731 (2006) din 20 decembrie 2006, Consiliul de Securitate al
           Organizaţiei Naţiunilor Unite a decis, inter alia, ca măsurile referitoare la arme să nu
           se aplice livrărilor de material militar neletal, altul decât muniţia şi armele neletale,
           astfel cum a fost notificat în prealabil comitetul instituit în conformitate cu alineatul
           (21) din Rezoluţia 1521 (2003), în scopul exclusiv al utilizării de către membrii
           poliţiei şi forţelor de securitate liberiene care au fost verificaţi şi formaţi de la data
           creării Misiunii Organizaţiei Naţiunilor Unite în Liberia în octombrie 2003.

     (3)   Această derogare privind embargoul asupra livrării de arme trebuie aplicată şi
           asistenţei financiare conexe, iar Regulamentul (CE) nr. 234/2004 al Consiliului trebuie
           modificat în consecinţă.

     (4)   Regulamentul (CE) nr. 234/2004 conferă anumite îndatoriri autorităţilor naţionale, iar
           prezentarea acestor autorităţi trebuie luată în considerare din nou pentru a rezolva
           anumite probleme legate de autorităţile din teritoriile europene pentru ale căror relaţii
           externe este responsabil un stat membru.

     (5)   Prezenta propunere înlocuieşte propunerea Comisiei COM (2007) 40 din 31 ianuarie
           2007.

RO                                                 2                                                    RO
 ---pagebreak---                                                   Propunere de

                                   REGULAMENT AL CONSILIULUI

           de modificare a Regulamentului (CE) nr. 234/2004 de impunere a unor măsuri
                                  restrictive împotriva Liberiei

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolele 60 şi 301,

     având în vedere Poziţia Comună 2007/93/PESC din 12 februarie 2007 de reînnoire şi
     modificare a anumitor măsuri restrictive împotriva Liberiei1,

     având în vedere propunerea Comisiei,

     întrucât:

     (1)    Poziţia Comună 2004/137/PESC din 10 februarie 2004 privind măsurile restrictive
            împotriva Liberiei2 a asigurat punerea în aplicare a măsurilor instituite prin Rezoluţia
            1521(2003) a Consiliului de Securitate al Organizaţiei Naţiunilor Unite privind
            Liberia, inclusiv un embargo asupra livrării de armament şi o interdicţie de a acorda
            asistenţă financiară şi tehnică pentru activităţi militare.

     (2)    În conformitate cu Rezoluţiile 1647 (2005), 1683 (2006), 1689 (2006) şi 1731 (2006)
            ale Consiliului de Securitate al Organizaţiei Naţiunilor Unite, Poziţiile Comune
            2006/31/PESC3, 2006/518/PESC4 şi 2007/93/PESC au confirmat măsurile restrictive
            impuse prin Poziţia Comună 2004/137/PESC pentru o perioadă suplimentară de timp
            şi au adus câteva modificări.

     (3)    Regulamentul (CE) nr. 234/2004 al Consiliului5 interzice acordarea de asistenţă
            financiară şi tehnică Liberiei pentru activităţi militare precum şi importul diamantelor
            brute din Liberia.

     (4)    În lumina evoluţiei situaţiei din Liberia, Consiliului de Securitate al Organizaţiei
            Naţiunilor Unite a adoptat, la 20 decembrie 2006, Rezoluţia 1731 (2006) de reînnoire
            a măsurilor restrictive impuse prin Rezoluţia 1521 (2003) a Consiliului de Securitate al
            Organizaţiei Naţiunilor Unite, şi care decide ca măsurile referitoare la arme să nu se
            aplice livrărilor de material militar neletal, excluzând muniţia şi armele neletale, astfel

     1
             JO L 41, 13.2.2007, p. 17.
     2
             JO L 40, 12.2.2004, p. 35. Poziţie Comună, astfel cum a fost modificată prin Poziţia Comună
             2004/902/PESC (JO L 379, 24.12.2004, p. 113)
     3
             JO L 19, 24.1.2006, p. 38.
     4
             JO L 201, 25.7.2006, p. 36.
     5
             JO L 40, 12.2.2004, p. 1. Regulament astfel cum a fost modificat ultima dată prin Regulamentul (CE)
             nr. […]/2007 (JO L […], [..].6.2007, p. [..])

RO                                                       3                                                         RO
 ---pagebreak---            cum a fost notificat în prealabil comitetul instituit în conformitate cu alineatul (21) din
           Rezoluţia 1521 (2003), în scopul exclusiv de a ajuta membrii poliţiei şi forţelor de
           securitate liberiene care au fost verificaţi şi formaţi de la data creării Misiunii
           Organizaţiei Naţiunilor Unite în Liberia în octombrie 2003.

     (5)   Poziţia Comună 2007/93/PESC prevede o derogare suplimentară în ceea ce priveşte
           livrările în cauză şi îndeamnă Comunitatea să acţioneze.

     (6)   Este necesar să se modifice Regulamentul (CE) nr. 234/2004 al Consiliului cu privire
           la prezentarea autorităţilor competente.

     (7)   Această modificare trebuie aplicată retroactiv, de la data adoptării Rezoluţiei
           1731(2006) a Consiliului de Securitate al Organizaţiei Naţiunilor Unite.

     (8)   Prin urmare, Regulamentul (CE) nr. 234/2004 trebuie modificat în consecinţă,

     ADOPTĂ PREZENTUL REGULAMENT:

                                                Articolul 1

     Regulamentul (CE) nr. 234/2004 se modifică după cum urmează:

     (a)     Articolul 3 se înlocuieşte cu următorul text:

                                                    „Articolul 3

     1.      Prin derogare de la articolul 2, autorităţile competente, în conformitate cu site-urile
             enumerate în anexa 1, din statul membru în care este stabilit furnizorul de servicii,
             pot autoriza:

             (a)   acordarea de asistenţă tehnică, a unei finanţări şi a unei asistenţe financiare
                   pentru

                   (i)    arme şi material conex, în cazul în care astfel de asistenţă sau servicii au
                          drept scop exclusiv sprijinirea Misiunii Organizaţiei Naţiunilor Unite în
                          Liberia şi utilizarea de către aceasta, sau

                   (ii)   arme şi muniţie care rămân în custodia serviciilor speciale de securitate
                          în scopuri operaţionale şi care, în baza aprobării comitetului instituit prin
                          alineatul (21) din Rezoluţia 1521 (2003) a Consiliului de Securitate al
                          Organizaţiei Naţiunilor Unite, au fost puse la dispoziţia membrilor
                          acestor servicii în scopul formării, înainte de 13 iunie 2006;

             (b)   acordarea unei finanţări şi a unei asistenţe financiare pentru:

                   (i)    arme şi material conex destinate exclusiv sprijinirii programului
                          internaţional de formare şi reformă pentru poliţia şi forţele armate
                          liberiene şi utilizarea în cadrul acestuia, atâta timp cât comitetul instituit
                          în baza alineatului (21) din Rezoluţia 1521 (2003) a Consiliului de
                          Securitate al Organizaţiei Naţiunilor Unite a aprobat exportul, vânzarea,
                          livrarea sau transferul armelor sau materialului conex în cauză,

RO                                                   4                                                     RO
 ---pagebreak---                  (ii)   material militar neletal destinat exclusiv scopurilor umanitare sau de
                        protecţie, atâta timp cât comitetul instituit prin alineatul (21) din
                        Rezoluţia 1521 (2003) a Consiliului de Securitate al Organizaţiei
                        Naţiunilor Unite a aprobat exportul, vânzarea, livrarea sau transferul
                        materialului în cauză, sau

                 (iii) arme şi muniţie destinate utilizării de către membrii poliţiei şi forţelor de
                       securitate liberiene, care au fost verificaţi şi formaţi de la data creării
                       Misiunii Organizaţiei Naţiunilor Unite în Liberia în octombrie 2003,
                       atâta timp cât comitetul instituit prin alineatul (21) din Rezoluţia 1521
                       (2003) a Consiliului de Securitate al Organizaţiei Naţiunilor Unite a
                       aprobat exportul, vânzarea, livrarea sau transferul armelor şi muniţiei în
                       cauză,

                 (iv) material militar neletal, cu excepţia muniţiei şi armelor neletale, destinat
                      utilizării exclusive de către membrii poliţiei şi forţelor de securitate
                      liberiene, care au fost verificaţi şi formaţi de la data creării Misiunii
                      Organizaţiei Naţiunilor Unite în Liberia în octombrie 2003, atâta timp cât
                      comitetul instituit prin alineatul (21) din Rezoluţia 1521 (2003) a
                      Consiliului de Securitate al Organizaţiei Naţiunilor Unite a aprobat
                      exportul, vânzarea, livrarea sau transferul materialului în cauză.

     2.    Nicio autorizaţie nu este acordată pentru activităţi care s-au desfăşurat deja”.

     (b)   Articolul 4 se înlocuieşte cu următorul text:

                                            „Articolul 4

     1.    În cazul în care aceste activităţi sunt aprobate în prealabil de comitetul instituit în
           conformitate cu alineatul (21) din Rezoluţia 1521 (2003) a Consiliului de Securitate
           al Organizaţiei Naţiunilor Unite şi prin derogare de la articolul 2 din prezentul
           regulament, autoritatea competentă – în conformitate cu site-ul menţionat în anexa I
           – din statul membru în care este stabilit prestatorul de servicii poate autoriza
           furnizarea de asistenţă tehnică pentru:

           (a)   arme şi materiale conexe destinate exclusiv sprijinirii unui program
                 internaţional de formare şi de reformă care se adresează forţelor armate sau
                 poliţiei liberiene sau utilizării de către acestea;

           (b)   echipamente militare neletale destinate exclusiv scopurilor umanitare sau de
                 protecţie; sau

           (c)   arme şi muniţie destinate utilizării de către membrii forţelor de securitate şi
                 poliţie din liberiene care au fost verificaţi şi formaţi de la data creării Misiunii
                 Organizaţiei Naţiunilor Unite în Liberia în octombrie 2003.

           Acordul comitetului instituit în conformitate cu alineatul (21) din Rezoluţia 1521
           (2003) a Consiliului de Securitate al Organizaţiei Naţiunilor Unite este solicitat prin
           intermediul autorităţii competente – în conformitate cu site-ul menţionat în anexa I –
           din statul membru în care este stabilit prestatorul de servicii.

RO                                                5                                                     RO
 ---pagebreak---               Guvernul statului membru în cauză şi Guvernul Liberiei formulează o cerere comună
              pentru aprobarea acordării de asistenţă tehnică în domeniul armelor şi muniţiei
              menţionate la litera (c), pe care o adresează comitetului instituit prin alineatul (21)
              din Rezoluţia 1521 (2003) a Consiliului de Securitate al ONU.

     2.       Nicio autorizaţie nu este acordată pentru activităţi care s-au desfăşurat deja”.

     (c)      Se introduce articolul 8a, după cum urmează:
                                               „Articolul 8a

     1.       Statele membre desemnează autorităţile competente menţionate prin prezentul
              regulament şi le identifică pe sau prin site-urile enumerate în anexa 1.

     2.       După intrarea în vigoare a prezentului regulament, Comisiei îi sunt notificate, fără
              întârziere, de către statele membre autorităţile competente, precum şi orice modificări
              ulterioare cu privire la acestea.”

                                                Articolul 2

     Anexa 1 la Regulamentul (CE) nr. 234/2004 se înlocuieşte cu anexa 1 la prezentul
     regulament.

                                                Articolul 3

     Prezentul regulament intră în vigoare în ziua următoare publicării în Jurnalul Oficial al
     Uniunii Europene. Se aplică de la 21 decembrie 2006.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptată la Bruxelles, […]

                                                   Pentru Consiliu
                                                   Preşedintele

RO                                                   6                                                     RO
 ---pagebreak---                                                 ANEXA 1

       Site-urile care conţin informaţii referitoare la autorităţile competente menţionate la
             articolele 3 şi 4, precum şi adresa pentru notificarea Comisiei Europene

     (se completează de către statele membre)

     BELGIA

     BULGARIA

     REPUBLICA CEHĂ

     DANEMARCA

     GERMANIA

     ESTONIA

     GRECIA

     SPANIA

     FRANŢA

     IRLANDA

     ITALIA

     CIPRU

     LETONIA

     LITUANIA

     LUXEMBURG

     UNGARIA

     MALTA

     ŢĂRILE DE JOS

     AUSTRIA

     POLONIA

     PORTUGALIA

     ROMÂNIA

     SLOVENIA

RO                                                 7                                            RO
 ---pagebreak---      SLOVACIA

     FINLANDA

     SUEDIA

     REGATUL UNIT

     Adresa pentru notificarea Comisiei Europene:

     Commission européenne

     DG Relations extérieures

     Direction A. Plateforme de crise – Coordination politique dans la PESC

     Unité A2. Gestion des crises, prévention des conflits

     CHAR 12/106

     B-1049 Bruxelles (Belgique)

     E-mail: relex-sanctions@ec.europa.eu

     Tel. (32 2) 295 55 85, 296 61 33

     Fax : (32 2) 299 08 73

RO                                                  8                         RO